《五言陈桥驿》
宋代·沈遘

天命岂人力，神功非智窥。艺祖昔臣周，周德久已衰。

上将分六师，北征在郊圻。士卒中夜起，神器仓猝移。

谁言一朝变，乃定万世基。国门一舍地，传舍犹当时。

故老无复存，遗话嗟何知。维留威神在，凛然万方归。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。